На Летњим олимпијским играма 2012. у Лондону освојио је златну олимпијску медаљу на 200 метара прсно и поставио нови светски рекорд у тој дисциплини на "2:07,28". Одмах после олимпијског финала у којем је дошао до злата Ђурта је учинио велики и хуман чин када је родитељима свог некадашњег ривала у базену норвешког пливача Александра Дале Оена понудио реплику своје златне медаље. Дале Оен, који је био актуелни светски првак на 100 метара прсно преминуо је свега два месеца пре олимпијских игара од последица срчаног удара.